Խաչատուր Աբովյանի անվ. հայկական պետական մանկավարժական համալսարանի գեղարվեստական կրթության ֆակուլտետի դեկան Արա Հակոբյանի խոսքով` ճշմարիտ արվեստագետի կարևորագույն խնդիրներից մեկը անհատականության, մարդու և բնության ընկալման սեփական մոտեցումը դրսևորելն է: «Մենք ներկա ենք մի նկարահանդեսի, որտեղ ցուցադրվում են արդի հայ նկարչության լավագույն ներկայացուցիչներից մեկի ինքնատիպ աշխատանքները: Տեսնում ենք ամուր գծանկար, պինդ գույն. մանրավազի միջոցով նկարիչը հասնում է իր արվեստի գագաթին»,- ասաց Հակոբյանը` ուժ, եռանդ մաղթելով Սարգսյանին: